ဘယ်သူမပြု မိမိမှု

ဘယ်သူမပြု မိမိမှု သည် မြန်မာဆိုရိုးစကား ဖြစ်သည်။ အဓိပ္ပာယ် “ဘယ်သူမပြု မိမိမှု” ဆိုသည်မှာ မိမိ၏ ကောင်းကျိုး၊ ဆိုးကျိုးများသည် မိမိကိုယ်တိုင် ပြုလုပ်ခဲ့သော ကောင်းမှု၊ မကောင်းမှုများ၏ အကျိုးဆက်များသာဖြစ်သည်ဟု ဆိုလိုသည်။ မိမိ၏ ကံကြမ္မာကို မိမိကိုယ်တိုင် ဖန်တီးခြင်းဖြစ်ပြီး အခြားသူများ သို့မဟုတ် ပြင်ပအကြောင်းအရာများကို အပြစ်တင်၍ မရကြောင်းကို ဤဆိုရိုးစကားက သွန်သင်သည်။ ကောင်းသော အကျိုးကို ရလိုပါက ကောင်းသော အပြုအမူများ ပြုလုပ်ရမည်ဖြစ်ပြီး မကောင်းသော အကျိုးကို ရရှိပါက မိမိ၏ မကောင်းမှုများကြောင့်သာ ဖြစ်ကြောင်းကိုလည်း ဆိုလိုသည်။ ဤဆိုရိုးစကားသည် ကံ၊ ကံ၏ အကျိုးပေးကို ယုံကြည်သော ဗုဒ္ဓဘာသာ၏ အယူအဆနှင့် နီးစပ်သည်။ “ကိုယ့်တရား ကိုယ်စီရင်” ဟူသော ဆိုရိုးစကားနှင့်လည်း ဆက်စပ်မှုရှိသည်။ ကိုးကားချက်များ "သုံးဘုံရပ်သူ၊ ဤမျှလူကား၊ မည်သမူပြု၊ မမိမှု ကြောင့်၊ အထုအထ၊ တကွကွလျှင်၊ နှိမ့်ချပုဆစ်၊ ယမရာဇ်၌၊ အပြစ်အလျောက်၊ ကြားလျှောက်ကျံကျံ၊ ဆုံးဖြတ်ခံ၍၊" [၈၅၃] ပါမီ ၇၅။ "ကောင်းစားဆိုးစား၊ ဤနှစ်ပါးကား၊ အခြားနတ်လူ၊ မည်သူမပြု၊ မိမိမှုတည်း၊" [၁၂၆၆] မဃ ၂၄၂။ "လောကမှာ ဘယ်အမှုကိစ္စမျိုးမဆို ဘယ်သူမပြု မိမိမှု ဆိုတဲ့စကားအတိုင်း ကိုယ်လုပ်မှ ကိုယ်အကျိုးဖြစ်ထွန်းအောင်မြင်နိုင်တာပဲ။" [၁၂၈၆] ဒေတိ။ ၉၇။ "မည်သူ့ကိုမျှ အပြစ်တင်ရန် မစဉ်းစားတော့ဘဲ ဘယ်သူမပြု မိမိမှု ဟူသော အဆုံးအဖြတ်ဖြင့် အံကို ခဲကာ ကြိတ်၍…၊ " [၁၃၁၃] နဝေ။ ၂၁၂။ "ဘယ်သူမပြု မိမိမှုဆိုတဲ့ စကားအတိုင်း ငါ ဒီလိုဖြစ်ရတာဟာ ငါ့ကြောင့်ပဲ၊ ငါ့ကြောင့်။ ငါမလိမ္မာလို့၊ ငါမိုက်ခဲ့လို့။" [၁၃၁၆] မာန။ ၂၃၃။ ဆက်စပ်ဖတ်ရှုရန် ကိုယ့်တရား ကိုယ်စီရင် ကိုးကား Category:မြန်မာဆိုရိုးစကားများ